|  |  |  |  |  |  |  |
| --- | --- | --- | --- | --- | --- | --- |
|  |  |  | **Általános mátrix az írásbeli érettségi értékeléséhez L1 (első nyelv) tantárgyból\*** |  |  |  |
| **Feladatok** | **Kompetenciák** | **Súlyozás (%)\*\*** | **Fejlesztési célok** | **Kérdés(ek)** | **Értékelés/**  **osztályozás** | **Súlyozás (pont)\*\*** |
| **1. rész: Nem irodalmi szövegek**  **1. kérdés:**  **Ismeretlen, nem irodalmi szöveg(ek)** | **SZÖVEGÉRTÉS**  **Értelmezés**  **Kritikai gondolkodás**  **Tantárgyi háttérismeretek** | 15% | * a (nem irodalmi) szöveg információinak megértése * a szöveg lényeges elemeinek azonosítása * a szöveg sajátosságainak elemzése * a nézőpont bemutatásához használt eszközök elemzése és értelmezése * a szöveg érveinek megértése és kritikai elemzése * a témák, a tények és az összefüggések felismerése és megértése * a különböző szövegtípusok sajátosságainak felismerése és értelmezése * a szövegen kívüli ismeretek mozgósítása a szöveg értelmezése során * a tanult jelenségek, fogalmak mozgósítása az értelmezés során | 1. kérdés | Értékelési útmutató/ szempontok |  |
| **SZÖVEGALKOTÁS**  **Érvelés**  **Nyelvi tudatosság** | 15% | * a feladatban megadott kérdéseknek vagy szempontoknak megfelelő, világos, jól felépített érvelő szöveg (bizonyítás és cáfolat) írása * a kérdésfelvetések felismerése és a nézőpontok érvényességének elemzése * személyes álláspont megfogalmazása egy szövegről vagy egy témáról * az érvek világos bemutatása a megfelelő nyelvi eszközökkel * szövegalkotás a címzettnek megfelelő szabatossággal * pontos nyelvhasználat (mondatszerkesztés, szókincs, helyesírás) * a megfelelő nyelvi regiszter és stíluseszközök használata |  |  |  |
| **A teljes 1. rész** |  | **30%\*\*** |  |  |  | **30** |
| **2. rész: Irodalmi szövegek**  **1. kérdés:**  **Ismeretlen irodalmi szöveg(ek)**  **2. kérdés:**  **Esszéírás irodalmi szövegek és/vagy tanult témák alapján** | **SZÖVEGÉRTÉS**  **Értelmezés**  **Kritikai gondolkodás**  **Tantárgyi háttérismeretek** | 35% | * különböző műfajú és formájú irodalmi szövegek megértése * irodalmi szövegek elemzése és értelmezése * a sajátos elemek, főként az irodalmi és nyelvi eszközök azonosítása a szövegben * a szöveg jelentéssíkjainak felfedezése és értelmezése * a különböző irodalmi szövegek megértéséhez szükséges fogalmak ismerete, mozgósítása az értelmezés során * a szöveg központi témáinak azonosítása és megértése * a szövegen kívüli ismeretek mozgósítása az irodalmi szöveg értelmezése során | 2. és 3. kérdés | Értékelési útmutató/ szempontok |  |
| **SZÖVEGALKOTÁS**  **Érvelés**  **Nyelvi tudatosság** | 35% | * a feladatban megadott kérdéseknek vagy szempontoknak megfelelő, világos, jól felépített gondolatmenet * az irodalmi szövegekről, azok szerepéről és hatásáról meggyőző álláspont megfogalmazása * az olvasott és tanult szövegekről személyes olvasatok megfogalmazása * a szövegek értelmezésének idézetekkel, példákkal alátámasztott kifejtése * pontos nyelvhasználat (mondatszerkesztés, szókincs, helyesírás) * a megfelelő nyelvi regiszter és stíluseszközök használata |  |  |  |
| **A teljes 2. rész** |  | **70%\*\*** |  |  |  | **70** |
| **TOTAL** |  | **100%** |  |  |  | **100** |

\*Az összes L1 tanterv összehangolása érdekében a mátrix a következő két dokumentum alapján készült: Az Európai Érettségi írásbeli és szóbeli vizsgarészeinek felépítése L1 tantárgyból (2020-01-D-41-en-1) és Teljesítménymutatók minden L1 tantárgyhoz – Középiskolai ciklus (2018-09-D-57-en-fr-de-3)

\*\* A fenti százalékok csak példák. A választható érettségi modelltől függően a rendelkezésre álló tartomány 30% - 70% az irodalmi és 30% - 70% a nem irodalmi szövegek esetében. Például lehet 60% a nem irodalmi és 40% az irodalmi szövegek súlyozása, vagy fordítva.

Pontátszámítási táblázat:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kitűnő** | **Jeles** | **Jó** | **Közepes** | **Elégséges** |  | **Elégtelen** | **Elégtelen (nagyon gyenge teljesítmény)** |
| **100-90** | **89-80** | **79-70** | **69-60** | **59-50** |  | **49-30** | **29-0** |

|  |  |  |  |  |  |  |
| --- | --- | --- | --- | --- | --- | --- |
|  |  |  | **Mátrix adott írásbeli vizsgához L1 tantárgyból\***  **Magyar nyelv 1** |  |  |  |
| **Feladatok** | **Kompetenciák\*\*\*** | **Súlyozás (%)\*\*** | **Fejlesztési célok** | **Kérdés(ek)** | **Értékelés/**  **osztályozás** | **Súlyozás (pont)\*\*** |
| **Nem irodalmi szövegek**  **2. feladat:**  **Ismeretlen, nem irodalmi szöveg(ek)**  **(40 pont)** | **SZÖVEGÉRTÉS**  **Értelmezés**  **Kritikai gondolkodás**  **Tantárgyi háttérismeretek** | 45% | * a (nem irodalmi) szöveg információinak megértése * a szöveg lényeges elemeinek azonosítása * a szöveg sajátosságainak elemzése * a nézőpont bemutatásához használt eszközök elemzése és értelmezése * a szöveg érveinek megértése és kritikai elemzése * a témák, a tények és az összefüggések felismerése és megértése * a különböző szövegtípusok sajátosságainak felismerése és értelmezése * a szövegen kívüli ismeretek mozgósítása a szöveg értelmezése során * a tanult jelenségek, fogalmak mozgósítása az értelmezés során | 2. feladat | Értékelési útmutató/ szempontok | 18 pont |
| **SZÖVEGALKOTÁS**  **Érvelés**  **Nyelvi tudatosság** | 55% | * a feladatban megadott kérdéseknek vagy szempontoknak megfelelő, világos, jól felépített érvelő szöveg (bizonyítás és cáfolat) írása * a kérdésfelvetések felismerése és a nézőpontok érvényességének elemzése * személyes álláspont megfogalmazása egy szövegről vagy egy témáról * az érvek világos bemutatása a megfelelő nyelvi eszközökkel * szövegalkotás a címzettnek megfelelő szabatossággal * pontos nyelvhasználat (mondatszerkesztés, szókincs, helyesírás) * a megfelelő nyelvi regiszter és stíluseszközök használata |  |  | 22 pont |
| **A teljes 2. feladat** |  | **40%** |  |  |  | 40 pont |
| **Irodalmi szövegek**  **1. feladat:**  **Esszéírás irodalmi szöveg(ek) alapján**  **(60 pont)** | **SZÖVEGÉRTÉS**  **Értelmezés**  **Kritikai gondolkodás**  **Tantárgyi háttérismeretek** | 50% | * különböző műfajú és formájú irodalmi szövegek megértése * irodalmi szövegek elemzése és értelmezése * a sajátos elemek, főként az irodalmi és nyelvi eszközök azonosítása a szövegben * a szöveg jelentéssíkjainak felfedezése és értelmezése * a különböző irodalmi szövegek megértéséhez szükséges fogalmak ismerete, mozgósítása az értelmezés során * a szöveg központi témáinak azonosítása és megértése * a szövegen kívüli ismeretek mozgósítása az irodalmi szöveg értelmezése során | **1. feladat** | Értékelési útmutató/ szempontok | 30 pont |
| **SZÖVEGALKOTÁS**  **Érvelés**  **Nyelvi tudatosság** | 50% | * a feladatban megadott kérdéseknek vagy szempontoknak megfelelő, világos, jól felépített gondolatmenet * az irodalmi szövegekről, azok szerepéről és hatásáról meggyőző álláspont megfogalmazása * az olvasott és tanult szövegekről személyes olvasatok megfogalmazása * a szövegek értelmezésének idézetekkel, példákkal alátámasztott kifejtése * pontos nyelvhasználat (mondatszerkesztés, szókincs, helyesírás) * a megfelelő nyelvi regiszter és stíluseszközök használata |  |  | 30 pont |
| **A teljes 1. feladat** |  | **60%** |  |  |  | **60 pont** |
| **ÖSSZESEN** |  | **100%** |  |  |  | **100 pont** |

\*Az összes L1 tanterv összehangolása érdekében a mátrix a következő két dokumentum alapján készült: Az Európai Érettségi írásbeli és szóbeli vizsgarészeinek felépítése L1 tantárgyból (2020-01-D-41-en-1) és Teljesítménymutatók minden L1 tantárgyhoz – Középiskolai ciklus (2018-09-D-57-en-fr-de-3)

\*\* A fenti százalékok a Magyar nyelv 1 tantárgy tantervében előírt vizsgamodellt követik.

\*\*\* A Magyar nyelv 1 tantárgy tantervében (2019-05-D-2-hu-1) meghatározott tantárgyi kompetenciák (3. Fejlesztési célok).

Pontátszámítási táblázat:

|  |  |  |  |  |  |  |  |
| --- | --- | --- | --- | --- | --- | --- | --- |
| **Kitűnő** | **Jeles** | **Jó** | **Közepes** | **Elégséges** |  | **Elégtelen** | **Elégtelen (nagyon gyenge teljesítmény)** |
| **100-90** | **89-80** | **79-70** | **69-60** | **59-50** |  | **49-30** | **29-0** |

**MAGYAR NYELV I.**

**HARMONIZÁLT MINTAFELADATSOR**

**(a 2021-es vizsgaidőszaktól kezdve)**

**DÁTUM:** 2021. június xx

**A VIZSGA IDŐTARTAMA:** 4 óra (240 perc)

**ENGEDÉLYEZETT SEGÉDESZKÖZ:** nincs

**MEGJEGYZÉS:** Az írásbeli vizsga két feladatból áll. Mind a két feladatot meg kell oldani, választási lehetőség nincs!

***Mindkét írását értékelni fogják mind a tartalom (pl. szövegértés, tantárgyi háttérismeretek), mind a kifejezésmód (pl. nyelvhasználat, helyesírás) szempontjából.***

**A szövegek a feladattípusok és az értékelési szempontok bemutatását szolgálják, nem a 2021-es érettségi vizsgaszövegei.**

**1. feladat (60 pont)**

Babits Mihály *Mozgófénykép* című verse 1909-ben jelent meg, amikor a mozifilm élménye még újdonságnak számított.

Értelmezze a költeményt az alábbi elemzési szempontok mentén:

* a vers alaphelyzete, a beszélő hangneme, viszonyulása a vers témájához,
* a vers formai eszközeinek és mondatszerkesztésének szerepe!

Írása terjedelme 3-4 oldal (750-1000 szó) legyen! Ügyeljen a nyelvi megformáltságra, helyesírásra, rendezett írásképre!

**Babits Mihály: Mozgófénykép**

*Máskép: Amerikai Leányszöktetés – szenzációs  
szerelmi tragédia mozgófényképben előadva*

A gép sugarát kereken veti, képköre fénylik a sik lepedőn  
mindjárt, szivem, uj szinek és alakok lovagolnak a fénylegyezőn  
olcsó s remek élvezet összecsodálni e gyors jelenéseket itt:  
első a Szerelmi Tragédia, melyet a lámpa a falra vetit.

Ni – Ámerikában e nagy palotának a dús ura – milliomos  
rendel, levelez, sürög, üzleteit köti, telefonoz.  
Titkára előtte. Beszélni akar vele. Várja. Magára marad.  
Beszél neki. Karja mozog hevesen s ura szörnyü haragra gyulad.

Éjfélkor a hószinü lányszoba villanymécsese zöld. Jön a lány  
bálból, kimerülten – a báli ruhában is oly ideges, halavány.  
Vetkőzik az édes. Az éjjeli gyolcs[[1]](#footnote-1) fedi már. A komorna[[2]](#footnote-2) kimén.  
Megkoccan az ablaka. Nyitja. Vetekszik a holddal a zöld szobafény.

Titkáruk az. „Édesem!” – Újul a kép. Palotájuk elébe mutat.  
Fellegkaparójuk előtt ki az éjbe mutatja a hosszu utat.  
Fellegkaparón kötelekből létra. Az emelet ablaka nyil.  
Surrannak alá. Hamar: – Elbuj a hold köre. Rebben az ótomobil[[3]](#footnote-3).

És tűnik a gépkocsi. Mind kicsinyebb-kicsinyebb. De a palota ébred.  
Vádat sug a létra. Mi volt az? Utánok! A gép! Tova! S mozdul a képlet.  
Nyargalnak az útközi fák növekedve szemünkbe: a kocsi sötét pont  
nyargalnak az út jegenyéi. Kigyózik az út tova. Két kocsi két pont.

És fordul a kép. Jön a halmon a két szeretővel a gép lefelé.  
Vakít ide: hallani szinte, amint robog a kanyarúlat elé.  
Nőnek az arcok. A hölgy a lovagra simul. De az ég henye fellege gyül.  
S tűnik kanyarodva a gép. Jön a második. Ebben a dúlt öreg ül.

S elpattan a kép, valamint hab a síma vizen. Jön az új. Csupa álom.  
Villannak az ég csodanyílai. Zuppan a zápor a messze határon.  
Ó nézd, gyönyörű! gyönyörű ez a fény- és árnycsere kékbe pirosból!  
S hogy gördül a két robogó! Hogyan is, hogyan is lehet ez papirosból!

S hogy gördül a két robogó; hegyeken tova, völgyeken, árkokon át!  
Pornimbusz[[4]](#footnote-4) után pocsolyás utakon ver a kereke sárkoronát.  
Tágulnak a messze prerík[[5]](#footnote-5). Zug a zápor, a sík tavakon kopogó:  
S sebesebben mint hir a dróton, a bús utakon tovagördül a két robogó.

S dacolva vonattal a síneken át kerekük suhan. Alszik a város.  
Surrannak elénk magas ércemeletjei. Csöndje halálos.  
S már az öregnek a kocsija csusszan a – csusszan a jól kövezett uton át:  
Követi, keresi, hőn lesi, nem leli – nem leli lánya nyomát.

Zöldbeszegett hegy alatt tovanyúl sima tó vize, mint a lepény.  
Most oda – lám oda jönnek a – szöknek a – törnek a lány s a legény.  
A kocsi mint csodaparipa ront oda, jaj neki – jaj bele vad kerekén  
loccsan a – csobban a tó vize: jobb biz e tört szeretőknek a tó fenekén.

Még egy rémszerü kép (az apáról) a vásznon jő: az utolsó:  
vágtat a vad kocsi, mint robogó sír, fürge koporsó.  
Így a halálkocsi Ámerikát szeli, szeldeli, szegdeli, jár:  
drága szekér kerekén, sima tó fenekén csupa kéj a halál.

\*

Ah! Ámerikába! csak ott tul a tengeren, ott van az élet!  
Ah! Ámerikába miért nem utazhatom én soha véled...  
Ott van az élet, a pénz, az öröm, s a kaland tere, küzdeni tér:  
tengve a drága kenyéren unalmasan itt nyavalyogni mit ér?

(1909)

*(553 szó)*

Forrás: *Babits Mihály összegyűjtött versei*, Osiris Kiadó, Budapest, 2007, 36-38.

**A 2. FELADAT A KÖVETKEZŐ OLDALON TALÁLHATÓ**

**2. feladat (40 pont)**

Az alábbi cikk a továbbtanulás különböző formáinak előnyeit járja körül: az egyetemi továbbtanulás mellett az Országos Képzési Jegyzék (OKJ) által tartalmazott szakképesítéseket adó képzéseket. Fejtse ki saját álláspontját a felvetett kérdésről: kinek milyen típusú képzést érdemes választani? Érvelő szövegében térjen ki arra, hogy mit gondol a szöveg érveiről, ugyanakkor hozzon két-három saját érvet is!

Írása terjedelme 2-3 oldal (500-750 szó) legyen! Ügyeljen a nyelvi megformáltságra, helyesírásra, rendezett írásképre!

**Egyetem vagy OKJ? – Melyiket válasszam?**

Ingyenes, de semmit nem ér, vagy drága, de hasznos? Vagy pont fordítva? Van átmenet a két skatulya között? Hol éri meg jobban továbbtanulni: felnőttképzésben vagy egyetemen? Mielőtt bármelyik mellett lecövekelnél, és megmásíthatatlanul ragaszkodnál hozzá, érdemes végiggondolni mindkét opció előnyeit és hátrányait.

A közvélekedésben kétféle megközelítéssel találkozhatsz: az egyik, hogy az egyetem hülyeség, pénzkidobás, piacképtelen és időrabló. Egy jó szakma viszont aranyat ér, azt kell választani. A másik pedig, hogy egyetemi/főiskolai végzettség nélkül nincs esélyed jó álláshoz jutni. Véleményünk szerint mindkettőben van egy picike igazság, de hogy melyik jobb vagy rosszabb, azt mindenki maga döntse el, a saját céljai alapján.

**Mit tud az OKJ?**

Az OKJ-s képzések az egyetemivel szemben sokkal rövidebbek és sokkal gazdaságosabbak. 23 éves kor alatt az első képzés teljesen ingyenes. Persze ehhez vállalnod kell az iskolarendszert, azaz továbbra is az iskolapadban kell töltened minden egyes hétköznapod. A képzések 1-2 évesek, amely idő alatt egy egész szakmát kitanulhatsz. Szakemberek sokszor azt javasolják, érettségi után mindenképpen végezzünk el egy OKJ-s szakmát, mert ilyenkor még az anyagiakkal nem kell törődni, s ha közben mégis úgy gondolnánk, hogy szeretnénk egyetemi diplomát, hát utána jelentkezünk valahová. Ráadásul, ha hasonló, kapcsolódó képzést választunk, akkor még az OKJ oklevelünk is jópár ponttal megdobja a felvételinket.

Ha nem szeretnél utána egyetemre menni, akkor választhatsz második képzést is magadnak – ezért azonban már fizetned kell –, vagy belevetheted magad a dolgos felnőttek világába. Esetleg munka mellett, levelezőn szerezhetsz magadnak diplomát, amire főleg abban az esetben lesz szükséged, ha vezetői pozícióra pályázol.

A tavalyi évben a legkeresettebb szakmák a vállalkozási mérlegképes könyvelő (ehhez pénzügyi és számviteli előképzettség szükséges), a társadalombiztosítási ügyintéző és a bérügyintéző voltak.

**Minek nekem az egyetem?**

Az egyetemi képzésekkel járó „szükséges rossz”, hogy sokáig tartanak (alap- + mesterképzés, azaz 3+2 év), és ha nem kerültél be az államira[[6]](#footnote-6), akkor bizony jó sokat húz ki a zsebedből. Vagy a szüleid zsebéből. Egy félév ára átlagosan 300 ezer forint, de ha mondjuk az orvosira mennél, akkor ezt szorozd be 5-tel.

Azért érdemes az egyetemi képzést választanod, mert szemléletformáló, a kiválasztott tudomány mellett általános műveltséget is ad, iszonyatosan sok új inger és impulzus ér az évek alatt, amelyek segítenek megtalálni a helyes utat, életre szóló barátságokat köthetsz, és ha aktívan részt veszel a közösségi életben, kiváló referenciát is teremthetsz magadnak már az egyetemi évek alatt. (…)

Ezek alapján mindenki maga döntse el, az ő szíve melyik felsőoktatási rendszerhez húz, mit szeretne tanulni, és meddig. A legfontosabb, hogy olyan szakmát válassz magadnak, ami valóban szívügyed, hiszen csak így lehetsz a legjobbak egyike.

2015. április 29.

*(413 szó)*

Forrás: <https://kozepsuli.hu/egyetem-vagy-okj-melyiket-valasszam/>

**A VIZSGAFELADATSOR VÉGE**

**ÁLTALÁNOS ÉRTÉKELÉSI ÚTMUTATÓ L1 TANTÁRGYBÓL**

**“A” TÁBLÁZAT: ISMERETLEN SZÖVEG. Európai Érettségi írásbeli vizsga, L1, 1. és 2. rész[[7]](#footnote-7) 2021-től**

|  |  |  |  |
| --- | --- | --- | --- |
| **Általános teljesítménytartomány és osztályzat /10** | **Pont /30** | **A szövegértési kompetenciaterületek szintje az ismeretlen irodalmi és nem irodalmi szöveggel kapcsolatos feladatban** | **A szövegalkotási kompetenciaterületek szintje** |
| A  Kitűnő  10-9.0 | 30  29  28  27 | **A szöveg önálló, érett és meggyőző áttekintése, a témák, a nyelvezet és a szerkezet körültekintő elemzése** | **Világos, koherens és átgondolt esszé, melyben a saját állásfoglalás megfogalmazása árnyalt, választékos** |
| B  Jeles  8.9-8.0 | 26  25  24 | **A szöveg magabiztos áttekintése, amely kitér a feladatban megadott minden szempontra; a nyelvezet és a szerkezet alapos elemzésére** | **Átgondolt, jól felépített esszé, amely a feladatban megadott kérdést teljes mértékben és sikeresen megválaszolja** |
| C  Jó  7.9-7.0 | 23  22  21 | **A szöveg pontos áttekintése, kiemelve annak legfontosabb szempontjait, a tartalom, nyelvezet és szerkezet egyértelmű értelmezése** | **Az állásfoglalás kifejtését megvalósító esszé, amely ésszerű, meggyőző és releváns választ ad a feladatban megadott kérdésre** |

|  |  |  |  |
| --- | --- | --- | --- |
| D  Közepes  6.9-6.0 | 20  19  18 | **A szöveg gondolatmenetének megértése, a feladatnak megfelelő, pontos körülírása vagy összefoglalása, a nyelvezet és/vagy a szerkezet világos elemzése néhány szempontból** | **Egyértelmű gondolatmenet, amely a kérdés lényegének pontos megértését megfelelően tükrözi** |
| E  Elégséges  5.9-5.0 | 17  16  15 | **A szöveg lényeges elemeinek megértése, körülírása vagy részleges összefoglalása, hivatkozás a nyelvezet és/vagy a szerkezet alapvető tulajdonságaira** | **Azonosítható gondolatmenet, amely a kérdés néhány szempontjának megértését tükrözi** |
| F\*  Elégtelen (gyenge teljesítmény)  4.9-3.0 | 14, 13  12, 11  10, 9 | **A szöveg korlátozott mértékű megértése, esetleges tévedések és/vagy félreértések** | **A kérdés megközelítését gyengén megvalósító esszé, amely nem vagy alig vonja be az olvasót** |
| FX**\***  Elégtelen (nagyon gyenge teljesítmény)  2.9-0 | 8, 7, 6  5, 4, 3  2, 1, 0  0 | **A szöveg egészének vagy lényeges részleteinek is csak nagyon korlátozott megragadása** | **Nagyon gyenge esszé, amelyben a kérdés megválaszolásának kifejtése erőltetett vagy nem valósul meg** |

**“B” TÁBLÁZAT: ADOTT MŰVEK ÉS TÉMÁK. Európai Érettségi írásbeli vizsga, L1, 3. rész[[8]](#footnote-8) 2021-től**

|  |  |  |  |
| --- | --- | --- | --- |
| **Általános teljesítménytartomány és osztályzat /10** | **Pont /40** | **A szövegértési kompetenciaterületek szintje az adott művekkel és témákkal kapcsolatos feladatban** | **A szövegalkotási kompetenciaterületek szintje** |
| A  Kitűnő  10-9.0 | 40  39  38  37  36 | **A szövegek és a téma önálló, érett értelmezése, a tanult tematikus párhuzamok vagy kontrasztok körültekintő beépítésével; a témák, a nyelvezet és a szerkezet alátámasztott elemzése** | **Világos, koherens és átgondolt esszé, melyben az elemzés alátámasztja az értelmezést; és árnyalt, választékos nyelvezet jellemzi** |
| B  Jeles  8.9-8.0 | 35  34  33  32 | **A szövegek és a téma önálló, alapos értelmezése, a tanult tematikus párhuzamok vagy kontrasztok magabiztos beépítésével; a témákra, a nyelvezetre és a szerkezetre vonatkozó részletes hivatkozások és azok helyes értelmezése** | **Átgondolt, jól felépített esszé, amely a megadott kérdést teljes mértékben és sikeresen megválaszolja** |
| C  Jó  7.9-7.0 | 31  30  29  28 | **A szövegek és a téma legfontosabb szempontjainak pontos áttekintése a tanult tematikus párhuzamok vagy kontrasztok megfelelő beépítésével; a tartalom, nyelvezet és szerkezet egyértelmű értelmezése** | **A témát és az értelmezést világosan kifejtő gondolatmenet** |

|  |  |  |  |
| --- | --- | --- | --- |
| D  Közepes  6.9-6.0 | 27  26  25  24 | **A szövegek és a téma megfelelő megértése, alapvető tematikus párhuzamok vagy ellentétek felismerése; a nyelvezet és/vagy a szerkezet világos elemzése néhány szempontból** | **Egyértelmű, logikus gondolatmenet, amely a kérdés lényegének pontos megértését megfelelően tükrözi** |
| E  Elégséges  5.9-5.0 | 23  22  21  20 | **A szövegek és a téma lényeges elemeinek megértése, véletlenszerű tematikus párhuzamok vagy ellentétek felismerése; hivatkozás a nyelvezet és/vagy a szerkezet alapvető tulajdonságaira** | **Azonosítható gondolatmenet, amely a kérdés néhány szempontjának megértését tükrözi** |
| F  Elégtelen (gyenge teljesítmény)  4.9-3.0 | 19,18,17  16,15,14  13,12,11 | **A téma és a szövegek korlátozott mértékű megértése, kevés tematikus párhuzam és/vagy ellentét felismerése, esetleges tévedések és/vagy félreértések** | **A kérdés megközelítését felületesen megvalósító esszé, amely nyelvi szempontból is gyenge** |
| FX  Elégtelen (nagyon gyenge teljesítmény)  2.9-0 | 10, 9, 8  7, 6, 5, 4  3, 2, 1, 0 | **A téma és a szövegek általános jelentésének is csak nagyon korlátozott megragadása; a szövegre és a tematikus kapcsolatokra nem vagy hivatkozó értelmezés** | **Nagyon gyenge esszé, amelyben a kérdés megválaszolásának kifejtése erőltetett vagy nem valósul meg** |

**MAGYAR NYELV 1 (L1 HU) Értékelési útmutató, Európai Érettségi írásbeli vizsga, 2021-től**

**„A” táblázat: NEM IRODALMI SZÖVEG, 2. FELADAT**

|  |  |  |  |  |  |
| --- | --- | --- | --- | --- | --- |
| **Általános teljesítmény-tartomány és osztályzat /10** | **Pont /40** | **A szövegértési kompetenciaterületek[[9]](#footnote-9) szintje az ismeretlen, nem irodalmi szöveggel kapcsolatos feladatban** | A szövegértési szempontok alapján adható részpontszámok: | A szövegalkotási szempontok alapján adható részpontszámok: | **A szövegalkotási kompetenciaterületek[[10]](#footnote-10) szintje** |
| A  Kitűnő  10-9.0 | **40**  **39**  **38**  **37**  **36** | **A szöveg önálló, érett és meggyőző áttekintése, a feladatban megadott szempontok, a nyelvezet és a szerkezet körültekintő elemzése**  *amely magában foglalhatja az alábbiakat:*   * *körültekintő kritikai elemzést ad a szöveg gondolatmenetéről, a benne megjelenő érvekről és nézőpontokról* * *sikeresen értelmezi a szerkezetnek, a szövegtípus jellemzőinek és nyelvi eszközeinek szerepét és hatását* * *a szöveg értelmezése, a saját állásfoglalás kialakítása során termékenyen beépíti a szövegen kívüli ismereteit* | 18  17  16 | 22  21  20 | **Világos, koherens és átgondolt érvelő esszé, melyben a saját állásfoglalás megfogalmazása árnyalt, választékos**  *amely magában foglalhatja az alábbiakat:*  *A szöveg felépítése szempontjából:*   * *világos és meggyőző gondolatmenet, a kohéziót megvalósító jelentésbeli és grammatikai kapcsolóelemek használata* * *körültekintően megválasztott idézetek, hivatkozások és példák, amelyek szorosan kapcsolódnak az érveléshez, és erősítik azt*   *A nyelvi megformáltság szempontjából:*   * *a szóhasználat, a nyelvtani szerkezetek és írásjelek választékos és átgondolt használata, amely kifinomult és összetett jelentéseket közvetít* * *nyelvi szempontból szinte hibátlan* |
| B  Jeles  8.9-8.0 | **35**  **34**  **33**  **32** | **A szöveg magabiztos áttekintése, amely kitér a feladatban megadott minden szempontra, a nyelvezet és a szerkezet alapos elemzésére**  *amely magában foglalhatja az alábbiakat:*   * *kritikai elemzést ad a szöveg gondolatmenetéről, a benne megjelenő érvekről és nézőpontokról* * *elemzi a szerkezetnek, a szövegtípus jellemzőinek és nyelvi eszközeinek hatását* * *a szöveg értelmezése, a saját állásfoglalás kialakítása során beépíti a szövegen kívüli ismereteit* | 15  14 | 19  18 | **Átgondolt, jól felépített érvelő esszé, amely a feladatban megadott kérdéseket teljes mértékben és sikeresen megválaszolja, a saját állásfoglalás megfogalmazása választékos**  *amely magában foglalhatja az alábbiakat:*  *A szöveg felépítése szempontjából:*   * *tudatos és körültekintő megválasztása az érveknek, amelyek meggyőző gondolatmenetet alkotnak* * *releváns idézetek, hivatkozások és példák, amelyek megfelelően illeszkednek az érvelésbe, és erősítik azt*   *A nyelvi megformáltság szempontjából:*   * *változatos és megválogatott szóhasználat, nyelvtani szerkezetek és írásjelek* * *nagyon kevés, a megértést és olvasást nem befolyásoló nyelvi hiba* |
| C  Jó  7.9-7.0 | **31**  **30**  **29**  **28** | **A szöveg pontos áttekintése, kiemelve annak a feladatra vonatkozó legfontosabb szempontjait, a tartalom, nyelvezet és szerkezet egyértelmű értelmezése**  *amely magában foglalhatja az alábbiakat:*   * *felismeri a szövegben a gondolatmenet fő érveit és a megjelenő nézőpontokat* * *megérti a hatását különböző szövegszervező eszközöknek, beleértve a szövegtípus jellemzőit és nyelvi eszközeit* * *a szöveg értelmezése, a saját állásfoglalás kialakítása során használja a szövegen kívüli ismereteit is* | 13 | 17  16  15 | **Az állásfoglalás kifejtését megvalósító érvelő esszé, amely a feladatban megadott kérdésekre ésszerű, meggyőző és releváns választ ad**  *amely magában foglalhatja az alábbiakat:*  *A szöveg felépítése szempontjából:*   * *logikusan szerkesztett, meggyőző és arányosan tagolt gondolatmenet, amely világos érvelést fejt ki* * *releváns idézetek, hivatkozások és példák használata több állítás alátámasztására*   *A nyelvi megformáltság szempontjából:*   * *szabatos szóhasználat, nyelvtani szerkezetek és központozás* * *szinte kizárólag nem feltűnő és jelentéktelen nyelvi hibák* |

|  |  |  |  |  |  |
| --- | --- | --- | --- | --- | --- |
| D  Közepes  6.9-6.0 | 27  26  25  24 | **A szöveg gondolatmenetének megértése, a feladatnak megfelelő, pontos körülírása vagy összefoglalása, a nyelvezet és/vagy a szerkezet világos elemzése néhány szempontból**  *amely magában foglalhatja az alábbiakat:*   * *azonosítja és értelmezi a szöveg néhány egyszerűbb kérdésfelvetését és a hozzá kapcsolódó érveket vagy nézőpontot* * *elemzi a szerkezet, illetve a szövegtípus néhány jellemzőjének és néhány nyelvi eszköznek a szerepét és hatását* * *a szöveg értelmezése, a saját állásfoglalás kialakítása során felismer néhány kapcsolódási pontot a szövegen kívüli ismereteivel* | 12  11 | 14  13 | **Logikus gondolatmenet, amely a kérdés lényegének pontos megértését megfelelően tükrözi, a saját állásfoglalást részben kifejti**  *amely magában foglalhatja az alábbiakat:*  *A szöveg felépítése szempontjából:*   * *egyszerű, de a gondolatmenetet pontosan tükröző szerkezet arányos tagolással* * *a lényeges állítások alátámasztására egyszerű, de megfelelő idézetek, hivatkozások és példák használata*   *A nyelvi megformáltság szempontjából:*   * *egyszerű, de szabatos szóhasználat, nyelvi szerkezetek és központozás* * *több nyelvi hiba, amelyek azonban nem akadályozzák nagymértékben a megértést* |
| E  Elégséges  5.9-5.0 | 23  22  21  20 | **A szöveg lényeges elemeinek megértése, körülírása vagy részleges összefoglalása, hivatkozás a nyelvezet és/vagy a szerkezet alapvető tulajdonságaira**  *amely magában foglalhatja az alábbiakat:*   * *hivatkozik a szöveg néhány nyilvánvaló kérdésfelvetésére és részben értelmezi a hozzá kapcsolódó érveket* * *utal a szerkezet, illetve a szövegtípus néhány könnyen észrevehető jellemzőjének és néhány nyelvi eszköznek a nyilvánvaló szerepére és hatására* * *a szöveg értelmezése és a saját állásfoglalás kialakításának kapcsolódási pontjai azonosíthatók* | 10  9 | 12  11 | **Azonosítható gondolatmenet, amely a kérdés néhány szempontjának megértését tükrözi, a saját állásfoglalást részben kifejti**  *amely magában foglalhatja az alábbiakat:*  *A szöveg felépítése szempontjából:*   * *a szövegszerkezet alapvető elvárásainak eleget tevő, tagolt szöveg* * *néhány nyilvánvaló, de nem mindig megfelelő vagy releváns idézet, hivatkozás vagy példa*   *A nyelvi megformáltság szempontjából:*   * *szegényes szóhasználat, igénytelen nyelvi szerkezetek és egyszerű központozás* * *több nyelvi hiba, amelyek néha befolyásolják a jelentés egyértelműségét* |
| F\*  Elégtelen (gyenge teljesítmény)  4.9-3.0 | 19  18  17  16  15  14  13  12 | **A szöveg korlátozott mértékű megértése, esetleges tévedések és/vagy félreértések**  *amely magában foglalhatja az alábbiakat:*   * *figyelmen kívül hagyja a szöveg néhány egyértelmű kérdésfelvetését vagy egyes szövegrészek jelentését* * *csak korlátozott mértékben ismeri fel, hogyan befolyásolhatja az olvasót néhány kifejezőeszköz, mint például a jól azonosítható szerkezet, a szövegtípus és/vagy a nyelvhasználat jellemzői* * *a szöveg kérdésfelvetései és a saját állásfoglalási kapcsolódási pontjai nem azonosíthatók* | 8  7  6  5 | 10  9  8  7 | **A feladatban megadott kérdésekhez és/vagy a szöveg érveihez nem vagy csak felületesen kapcsolódó gondolatmenet, melynek megértését a nyelvi hibák is zavarják**  *amely magában foglalhatja az alábbiakat:*  *A szöveg felépítése szempontjából:*   * *a szöveg szerkezeti felépítése nem logikus, az egyes részek nem kapcsolódnak egymáshoz, az érvelő gondolatmenet nem követhető és/vagy kirívóan rövid terjedelem (az elvárt minimális szószám 50%-ánál kevesebb)* * *kevés és csak ritkán releváns idézet, hivatkozás vagy példa*   *A nyelvi megformáltság szempontjából:*   * *az önkifejezést korlátozó szókincs, nyelvi szerkezetek és központozás* * *számos nyelvi hiba, amelyek néha akadályozzák a megértést* |
| FX**\***  Elégtelen (nagyon gyenge teljesítmény)  2.9-0 | 11- 0 | **A szöveg egészének vagy lényeges részleteinek is csak nagyon korlátozott megragadása**  *amely magában foglalhatja az alábbiakat:*   * *figyelmen kívül hagyja vagy nagyon felületesen fejti ki a szöveg kérdésfelvetését* * *a szerkezet, szövegtípus és nyelvezet legnyilvánvalóbb jellemzőit és szerepüket is csak korlátozottan ismeri fel* * *a szöveg gondolatmenetéhez nem vagy alig kapcsolódik a saját állásfoglalás* | 4  3  2  1  0 | 6  5  4  3  2  1  0 | **A feladatban megadott kérdésekhez és/vagy a szöveg érveihez nem vagy erőltetetten kapcsolódó gondolatmenet, melynek megértését a nyelvi hibák is akadályozzák**  *amely magában foglalhatja az alábbiakat:*  *A szöveg felépítése szempontjából:*   * *a szöveg tagolása nem tölti be a szerepét, nem azonosítható a gondolatmenet* * *alig vagy nem található az esszében releváns idézet, hivatkozás vagy példa*   *A nyelvi megformáltság szempontjából:*   * *csak a legegyszerűbb nyelvi szerkezetek, szókincs és írásjelek használata* * *számottevő és durva nyelvi hibák, amelyek súlyosan akadályozzák a megértést* |

**„B” táblázat: IRODALMI SZÖVEG(EK), 1. FELADAT**

|  |  |  |  |  |  |
| --- | --- | --- | --- | --- | --- |
| **Általános teljesítmény-tartomány és osztályzat /10** | **Pont /60** | **A szövegértési kompetenciaterületek[[11]](#footnote-11) szintje az irodalmi szöveggel kapcsolatos feladatban** | A szövegértési szempontok alapján adható részpontszámok: | A szövegalkotási szempontok alapján adható részpontszámok: | **A szövegalkotási kompetenciaterületek[[12]](#footnote-12) szintje** |
| A  Kitűnő  10-9.0 | **60**  **59**  **58**  **57**  **56**  **55**  **54** | **A szöveg(ek) önálló, érett értelmezése a feladatban kijelölt elemzési szempontok alapján és a kapcsolódó tantárgyi háttérismeretek körültekintő beépítésével, a tematika és a kifejezőeszközök alátámasztott elemzésével**  *amely magában foglalhatja az alábbiakat:*   * *körültekintően elemzi a szöveg mögöttes jelentéseit és kibontja a bonyolultabb szöveghelyeket* * *sikeresen értelmezi a szerkezet, a műfaji jellemzők és a nyelvi eszközök szerepét és hatását* * *a kifejezőeszközök és a jelentéssíkok értelmezése indokolható, figyelembe veszi a szövegben érvényesülő nézőpont(ok)at, a beszédhelyzetet* * *átlátja a kapcsolódó társadalmi, kulturális vagy történelmi összefüggések jelentőségét* | 30  29  28  27 | 30  29  28  27 | **Világos, koherens és átgondolt esszé, melyben az elemzés alátámasztja az értelmezést; és árnyalt, választékos nyelvezet jellemzi**  *amely magában foglalhatja az alábbiakat:*  *A szöveg felépítése szempontjából:*   * *világos és meggyőző gondolatmenet, a kohéziót megvalósító jelentésbeli és grammatikai kapcsolóelemek használata* * *körültekintően megválasztott idézetek, hivatkozások és példák, amelyek szorosan kapcsolódnak a gondolatmenethez*   *A nyelvi megformáltság szempontjából:*   * *a szóhasználat, a nyelvtani szerkezetek és írásjelek választékos és átgondolt használata, amely kifinomult és összetett jelentéseket közvetít* * *nyelvi szempontból szinte hibátlan* |
| B  Jeles  8.9-8.0 | **53**  **52**  **51**  **50**  **49**  **48** | **A szöveg(ek) önálló, alapos értelmezése a feladatban kijelölt elemzési szempontok alapján és a kapcsolódó tantárgyi háttérismeretek körültekintő beépítésével, a tematikus, szerkezeti és nyelvi kifejezőeszközre való részletes hivatkozásokkal**  *amely magában foglalhatja az alábbiakat:*   * *megérti a szöveg mögöttes jelentéseit és elemzésében felhasználja a bonyolultabb szöveghelyeket* * *elemzi a szerkezet, a műfaji jellemzők és a nyelvi eszközök hatását* * *a kifejezőeszközök és a jelentéssíkok értelmezésekor figyelembe veszi a szövegegész egységét* * *megérti, hogy a szövegeknek eltérő céljai és különböző olvasatai is lehetnek* * *a kapcsolódó társadalmi, kulturális vagy történelmi tényezőket megérti* | 26  25  24 | 26  25  24 | **Átgondolt, jól felépített esszé, amely a megadott elemzési szempontok mentén, választékos nyelvezettel fejti ki az értelmezést**  *amely magában foglalhatja az alábbiakat:*  *A szöveg felépítése szempontjából:*   * *tudatos és körültekintő megválasztása az érveknek, amelyek meggyőző gondolatmenetet alkotnak* * *releváns idézetek, hivatkozások és példák, amelyek megfelelően illeszkednek a gondolatmenetbe*   *A nyelvi megformáltság szempontjából:*   * *változatos és megválogatott szóhasználat, nyelvtani szerkezetek és írásjelek* * *nagyon kevés, a megértést és olvasást nem befolyásoló nyelvi hiba* |
| C  Jó  7.9-7.0 | **47**  **46**  **45**  **44**  **43**  **42** | **A szöveg(ek) és a kapcsolódó tantárgyi háttérismeretek pontos áttekintése a megadott elemzési szempontok nagy része alapján; a tartalom, nyelvezet és szerkezet egyértelmű értelmezése**  *amely magában foglalhatja az alábbiakat:*   * *felismer a szövegben néhány mögöttes vagy többértelmű jelentést, jelentéssíkot* * *megérti a hatását különböző kifejezőeszközöknek, beleértve a műfaji jellemzőket és a nyelvi eszközöket* * *saját olvasata kialakításakor figyelembe veszi a szövegegész egységét* * *tisztában van néhány társadalmi, kulturális vagy történelmi kérdés hatásával* | 23  22  21 | 23  22  21 | **A megadott elemzési szempontok nagy része alapján az értelmezést világosan kifejtő esszé**  *amely magában foglalhatja az alábbiakat:*  *A szöveg felépítése szempontjából:*   * *logikusan szerkesztett, meggyőző és arányosan tagolt gondolatmenet, amely világos érvelést fejt ki* * *releváns idézetek, hivatkozások és példák használata több állítás alátámasztására*   *A nyelvi megformáltság szempontjából:*   * *szabatos szóhasználat, nyelvtani szerkezetek és központozás* * *szinte kizárólag nem feltűnő és jelentéktelen nyelvi hibák* |

|  |  |  |  |  |  |
| --- | --- | --- | --- | --- | --- |
| D  Közepes  6.9-6.0 | **41**  **40**  **39**  **38**  **37**  **36** | **A szöveg(ek) és a kapcsolódó tantárgyi háttérismeretek megfelelő megértése; a nyelvezet és/vagy a szerkezet világos elemzése néhány szempontból**  *amely magában foglalhatja az alábbiakat:*   * *azonosítja és értelmezi a szöveg néhány egyszerűbb összefüggését és mögöttes jelentéssíkját* * *elemzi a szerkezetet, illetve a műfaj néhány alapvető jellemzőjét, valamint néhány nyelvi eszköznek a szerepét és hatását* * *felismeri, hogy a szövegnek több olvasata is lehet* * *általános utalások néhány társadalmi, kulturális vagy történelmi kérdésre* | 20  19  18 | 20  19  18 | **Egyértelmű, logikus gondolatmenet, amely a feladatban megadott elemzési szempontok némelyikére épül**  *amely magában foglalhatja az alábbiakat:*  *A szöveg felépítése szempontjából:*   * *egyszerű, de a gondolatmenetet pontosan tükröző szerkezet arányos tagolással* * *a lényeges állítások alátámasztására egyszerű, de megfelelő idézetek, hivatkozások és példák használata*   *A nyelvi megformáltság szempontjából:*   * *egyszerű, de szabatos szóhasználat, nyelvi szerkezetek és központozás* * *több nyelvi hiba, amelyek azonban nem akadályozzák nagymértékben a megértést* |
| E  Elégséges  5.9-5.0 | **35**  **34**  **33**  **32**  **31**  **30** | **A szöveg(ek) és a kapcsolódó tantárgyi háttérismeretek lényeges elemeinek megértése; hivatkozás a nyelvezet és/vagy a szerkezet alapvető tulajdonságaira**  *amely magában foglalhatja az alábbiakat:*   * *hivatkozik a szöveg néhány nyilvánvaló összefüggésére és részben értelmezi azokat* * *utal a szerkezet, illetve a műfaj néhány könnyen észrevehető jellemzőjének és néhány nyelvi eszköznek a nyilvánvaló szerepére és hatására* * *egyes kifejezőeszközök elemzésekor felismeri, hogy a szöveghelynek több olvasata is lehet* * *néhány rövid utalás társadalmi, kulturális vagy történelmi kérdésre* | 17  16  15 | 17  16  15 | **Azonosítható gondolatmenet, amely a feladat néhány elemzési szempontjának megértését tükrözi**  *amely magában foglalhatja az alábbiakat:*  *A szöveg felépítése szempontjából:*   * *a szövegszerkezet alapvető elvárásainak eleget tevő, tagolt szöveg* * *néhány nyilvánvaló, de nem mindig megfelelő vagy releváns idézet, hivatkozás vagy példa*   *A nyelvi megformáltság szempontjából:*   * *szegényes szóhasználat, igénytelen nyelvi szerkezetek és egyszerű központozás* * *több nyelvi hiba, amelyek néha befolyásolják a jelentés egyértelműségét* |
| F\*  Elégtelen (gyenge teljesítmény)  4.9-3.0 | **29-18** | **A szöveg(ek) és a kapcsolódó tantárgyi háttérismeretek korlátozott mértékű megértése, esetleges tévedések és/vagy félreértések, az elemzési szempontokra és/vagy a szövegre alig hivatkozó értelmezés**  *amely magában foglalhatja az alábbiakat:*   * *figyelmen kívül hagyja a szöveg néhány egyértelmű összefüggését vagy egyes részek jelentését* * *csak korlátozott mértékben ismeri fel, milyen hatással lehet a befogadóra néhány poétikai megoldás, mint például a jól azonosítható kifejezőeszközök és szerkezet, a műfaj és/vagy a nyelvhasználat jellemzői* * *a szöveg célját csak részlegesen érti* * *a társadalmi, kulturális vagy történelmi vonatkozásokat nem vagy csak felületesen említi* | 14  13  12  11  10  9 | 14  13  12  11  10  9 | **A feladatban megadott kérdésekhez és/vagy a szöveghez nem vagy csak felületesen kapcsolódó gondolatmenet, melynek megértését a nyelvi hibák is zavarják**  *amely magában foglalhatja az alábbiakat:*  *A szöveg felépítése szempontjából:*   * *a szöveg szerkezeti felépítése nem logikus, az egyes részek nem kapcsolódnak egymáshoz, az érvelő gondolatmenet nem követhető és/vagy kirívóan rövid terjedelem (az elvárt minimális szószám 50%-ánál kevesebb)* * *kevés és csak ritkán releváns idézet, hivatkozás vagy példa*   *A nyelvi megformáltság szempontjából:*   * *az önkifejezést korlátozó szókincs, nyelvi szerkezetek és központozás* * *számos nyelvi hiba, amelyek néha akadályozzák a megértést* |
| FX**\***  Elégtelen (nagyon gyenge teljesítmény)  2.9-0 | **17-0** | **A szöveg(ek) általános jelentésének és a kapcsolódó műfaji sajátosságoknak csak nagyon korlátozott megragadása; az elemzési szempontokra és/vagy a szövegre nem vagy alig hivatkozó értelmezés**  *amely magában foglalhatja az alábbiakat:*   * *figyelmen kívül hagyja vagy nagyon felületesen fejti ki a szöveg összefüggéseit* * *a szerkezet, műfaj és nyelvezet legnyilvánvalóbb jellemzőit és szerepüket is csak korlátozottan ismeri fel* * *a szöveg célját nem érti világosan* * *nem ismeri fel a társadalmi, kulturális vagy történelmi vonatkozásokat* | 8  7  6  5  4  3  2  1  0 | 8  7  6  5  4  3  2  1  0 | **A feladatban megadott kérdésekhez és/vagy a szöveghez nem vagy erőltetetten kapcsolódó gondolatmenet, melynek megértését a nyelvi hibák is akadályozzák**  *amely magában foglalhatja az alábbiakat:*  *A szöveg felépítése szempontjából:*   * *a szöveg tagolása nem tölti be a szerepét, nem azonosítható a gondolatmenet* * *alig vagy nem található az esszében releváns idézet, hivatkozás vagy példa*   *A nyelvi megformáltság szempontjából:*   * *csak a legegyszerűbb nyelvi szerkezetek, szókincs és írásjelek használata* * *számottevő és durva nyelvi hibák, amelyek súlyosan akadályozzák a megértést* |

1. gyolcs: finom, fehér vászon [↑](#footnote-ref-1)
2. komorna: szobalány, előkelő hölgy személyes szolgálatára alkalmazott nő [↑](#footnote-ref-2)
3. ótomobil: az automobil (autó) francia kiejtését tükröző írásmód [↑](#footnote-ref-3)
4. nimbusz: dicsfény, fénykoszorú, sugárkorona [↑](#footnote-ref-4)
5. prerí: préri; nagy kiterjedésű, füves puszta Észak-Amerikában [↑](#footnote-ref-5)
6. Értsd: az állami ösztöndíjas, vagyis nem önköltséges helyekre [↑](#footnote-ref-6)
7. A feladattípusok és –számok, pontszámok eltérnek a mintafeladatsorétól, mert az **általános értékelési útmutató** a 6. vizsgamodell alapján (2020-01-D-41-en-1) mutatja be a vizsgarészekre vonatkozó értékelési szempontokat. A Magyar nyelv 1 tantárgy az 1. vizsgamodellt követi, struktúráját **a mintafeladatsor értékelési útmutatója** mutatja be (jelen dokumentum 14-17. oldala). [↑](#footnote-ref-7)
8. A feladattípusok és –számok, pontszámok eltérnek a mintafeladatsorétól, mert az **általános értékelési útmutató** a 6. vizsgamodell alapján (2020-01-D-41-en-1) mutatja be a vizsgarészekre vonatkozó értékelési szempontokat. A Magyar nyelv 1 tantárgy az 1. vizsgamodellt követi, struktúráját **a mintafeladatsor értékelési útmutatója** mutatja be. [↑](#footnote-ref-8)
9. Az L1 tantervekben és az általános mátrixban meghatározott kompetenciák: szövegértés, értelmezés, kritikai gondolkodás és tantárgyi háttérismeretek alkalmazása. [↑](#footnote-ref-9)
10. Az L1 tantervekben és az általános mátrixban meghatározott kompetenciák: szövegalkotás, érvelés, nyelvi tudatosság. [↑](#footnote-ref-10)
11. Az L1 tantervekben és az általános mátrixban meghatározott kompetenciák: szövegértés, értelmezés, kritikai gondolkodás és tantárgyi háttérismeretek alkalmazása. [↑](#footnote-ref-11)
12. Az L1 tantervekben és az általános mátrixban meghatározott kompetenciák: szövegalkotás, érvelés, nyelvi tudatosság. [↑](#footnote-ref-12)